Астраблема

Астрабле́ма ( зорка + blēma рана), метэарытны кратар — замкнёная круглаватая ўпадзіна на паверхні нябеснага цела, часам акружаная валам, утвораная ў выніку падзення вялікіх метэарытаў або астэроідаў. Характарызуецца моцнай раздробленасцю і адметным метамарфізмам горных парод дна кратара, часта ўкрытага тоўшчай больш маладых горных парод.

На Зямлі вядома каля 100 астраблем, у Еўропе больш за 30. Лагойская астраблема на Беларусі ўтварылася 40-45 млн гадоў таму назад (дыяметр 12-15 км, глыбіня да 1-1,2 км), Арызонская ў ЗША (дыяметр 1207 м, глыбіня 174 м), група астраблем Каалі на востраве Саарэмаа ў Эстоніі, якая запоўнена вадой і з’яўляецца помнікам прыроды.

 Гл. таксама 
 Луканга

 Літаратура 
 Геаграфічныя паняцці і тэрміны: Энцыклапедычны даведнік / Рэдкал.: М. М. Курловіч, Я. В. Малашэвіч і інш. — Мн.: БелЭн, 1993. — 333 с. ISBN 5-85700-085-8

 Спасылкі 

Катэгорыя:Тэрміны для абазначэння рэльефу касмічных цел
Катэгорыя:Планетная геалогія
Катэгорыя:Метэарыты
Катэгорыя:Кратары
*